นักลงทุนสหรัฐไม่หวั่นการประท้วงขนเงินลงทุนไทย
นักลงทุนสหรัฐยังเชื่อมั่นลงทุนในไทย แม้มีเหตุประท้วงทางการเมือง
16 มี.ค. 2553

นักลงทุนสหรัฐยังเชื่อมั่นลงทุนในไทย แม้มีเหตุประท้วงทางการเมือง
น.ส.อิสรีย์ สุวรรณวิทย์ ประธานเจ้าหน้าที่บริหารภาคพื้นเอเชีย บริษัท เอเบลิ่ง เฮฟเฟอร์แนน อินเวสต์เมนท์ แมเนจเมนต์ เปิดเผยว่า ขณะนี้นักลงทุนสหรัฐยังเชื่อมั่นในการลงทุนในประเทศไทย เนื่องจากผู้บริหารชาวไทยได้อธิบายถึงสถานการณ์ในประเทศไทยให้ได้ทราบแล้ว
ทั้งนี้แม้จะมีการชุมนุมประท้วง แต่คิดว่าไม่เกี่ยวกับการลงทุน ซึ่งกองทุนจะเสาะหาธุรกิจของไทยที่เกี่ยวข้องกับนวัตกรรม เทคโนโลยีใหม่ๆ เวชภัณฑ์ใหม่ๆ ที่จะมีความสำคัญในอีก 5 ปีข้างหน้า  โดยเห็นโอกาสที่จะนำบริษัทไปจดทะเบียนในตลาดหลักทรัพย์ในอเมริกา
"ก่อนหน้านี้เอเบลิ่ง พึ่งเข้าไปลงทุนสร้าโครงการบ้านในประเทศอินเดีย ซึ่งคล้ายกับบ้านเอื้ออาทรของไทย โดยนำเงินเอกชนไปลงทุนแล้วให้ภาครัฐมาเช่าต่อ  นอกจากนี้ ยังเข้าไปกว้านซื้อ อสังหาริมทรัพย์ในนิวยอร์ก ซึ่งถูกทิ้งร้าง เพื่อพัฒนาและหาผลตอบแทน ล่าสุดเราเล็งตลาดประเทศไทย แต่เนื่องจากได้พบกับนักธุรกิจภาคพื้นเอเชีย จึงขยายการลงทุนไปทั่วภาคพื้นเอเชีย"น.ส.อิสรีย์กล่าว